Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: 8. számú melléklet a 163/2001. (IX. 14.) Korm. rendelethez
Paragraph Index: 468

8. számú melléklet a 163/2001. (IX. 14.) Korm. rendelethez Nagyberuházások esetén megengedhető maximális támogatási intenzitás kiszámítása Fogalmak: Abszolút hanyatló piac: ahol az adott termék fogyasztásának átlagos növekedési rátája az utolsó öt évben negatív. Hanyatló piac: amennyiben az utolsó öt évben az adott termék fogyasztásának átlagos éves növekedési rátája (termelés plusz export mínusz import) jelentősen (legalább 10%-kal) alatta marad a feldolgozóipar növekedési rátája éves átlagának, kivéve, ha a termék iránti relatív kereslet erősen növekszik. Közvetett munkahelyteremtés: az első körös beszállítók, valamint a fogyasztók körében létrehozott munkahelyek. Strukturális túlkapacitás: amennyiben a releváns (al)ágazatban az utolsó öt év átlagában a kapacitáskihasználtsági ráta több mint két százalékponttal a feldolgozóipari kapacitáskihasználtsági ráta alatt marad. Súlyos strukturális túlkapacitás: amennyiben a releváns (al)ágazatban az utolsó öt év átlagában a kapacitáskihasználtsági ráta több mint öt százalékponttal a feldolgozóipari kapacitáskihasználtsági ráta alatt marad. R = a támogatott térségben lévő nagyvállalkozásoknak nyújtható megengedett maximális támogatásintenzitás (térségi plafon) T = versenytényező I = tőke-munka tényező M = regionális tényező A megengedhető maximális támogatásintenzitás képlete ezek alapján: R× T× I× M. A három fenti tényező tartalma az alábbi: Versenytényező (T) Szorzó (i) súlyos strukturális túlkapacitással rendelkező ágazatban és/vagy abszolút hanyatló piacon kapacitásnövekedést eredményező projekt esetében 0,25 (ii) strukturális túlkapacitással rendelkező ágazatban és/vagy hanyatló piacon kapacitásnöveke - dést eredményező projekt esetében, amely valószínűleg megerősíti a kedvezményezett jelentős piaci részesedését 0,50 (iii) strukturális túlkapacitással rendelkező ágazatban és/vagy hanyatló piacon kapacitásnöveke - dést eredményező projekt esetében 0,75 (iv) amennyiben a fenti három esetben leírt negatív hatás nem valószínűsíthető 1,00 Tőke-munka tényező (I) Beruházás értéke / új vagy megőrzött munkahely (ezer euró) Szorzó <200 1,0 200—400 0,9 401—700 0,8 701—1000 0,7 >1000 0,6 Regionális tényező (M) Szorzó (i) Nagymértékű közvetett munkahelyteremtés esetén, amennyiben a támogatott beruházás eredményeként a közvetett és a közvetlen munkahelyteremtés aránya nagyobb, mint 1 1,50 (ii) Közepes mértékű közvetett munkahelyteremtés esetén, amennyiben a támogatott beruházás eredményeként a közvetett és a közvetlen munkahelyteremtés aránya 0,5 és 1 között van 1,25 (iii) Kismértékű közvetett munkahelyteremtés esetén, amennyiben a támogatott beruházás eredményeként a közvetett és a közvetlen munkahelyteremtés aránya kisebb, mint 0,5 1,00 2001/100. szám

Source: https://magyarkozlony.hu/hivatalos-lapok/5c5d020f00dfbca3a9be2b0c7de34ec50649ba67/dokumentumok/24a9bffc412aa77db374f07ad894831d5a1bb313/letoltes